**אצטדיון דה לה מוסו** (בצרפתית: **Stade de la Mosson**; נהגה: [**stad də la mɔˈsɔ̃**]) הוא אצטדיון כדורגל בעיר מונפלייה, שבחבל אוקסיטניה בדרום צרפת. והוא משמש כאצטדיון הביתי של מועדון הכדורגל מונפלייה ארו ספורט קלאב המשחק בליגה הבכירה בצרפת הליג 1. 

האצטדיון נבנה בשנת 1972 אך הוא שופץ ונבנה מחדש לקראת מונדיאל 1998, והיום הוא מכיל 32,900 מקומות ישיבה. בשנת 2007 אירח האצטדיון משחקים בשלב הבתים בגביע העולם ברוגבי, כמו כן הוא היה אחד מתשעת האצטדיונים שאירחו את גביע העולם בכדורגל נשים בשנת 2019.

היסטוריה
--------

האצטדיון נפתח בשנת 1972 והכיל 16,000 מוקומות. בשנת 1974 מועדון הכדורגל של מונפלייה ששיחק אז בליגה השלישית בחר בו להיות אצטדיונו הביתי. השיפוץ הראשון שנעשה באצטדיון התבצע לקראת משחק הגביע ב-1977 מול מחזיקת הגביע אולימפיק מרסיי. לכבוד המאורע הושקעו באצטדיון עבודות פיתוח והוא הורחב ל-18,500 מקומות ישיבה.

בשנת 1988 לאחר לחצים מצד המועדון, התבצע שיפוץ נרחב באצטדיון והוא הורחב ל-23,500 מקומות ישיבה ועוד יציע עמידה שיכל להכיל עד 7,500 איש. במשחק רבע גמר גביע המחזיקות שנערך ב-1991 בין מונפלייה למנצ'סטר יונייטד נכחו באצטדיון 22,453 צופים.

בעקבות בחירתו של האצטדיון כאחד מהאצטדיונים שיארחו את מונדיאל 1998, נכנס האצטדיון לשיפוצים נרחבים פעם נוספת, בעלות כוללת של 130 מיליון פרנק שנמשכו כשנתיים. האצטדיון הורחב וכל התשתיות בו הוחלפו, וביוני 1997 נפתח האצטדיון מחדש עם קיבולת של 35,500 מקומות ישיבה.

שדרוג נוסף בעלות של 4 מיליון אירו נעשה באצטדיון לקראת אליפות העולם ברוגבי שנערכה בשנת 2007. הדשא הוחלף, מסכי ענק הותקנו וגם יציע העיתונאים הורחב. ההעפלה של מונפלייה לליגה האירופית בשנת 2010 דרשה שדרוג נוסף הפעם בעלות של 3 מיליון אירו, שכלל החלפת תאורה, ושיפור מערכות הסאונד והטלוויזיה באצטדיון. עם זאת על אף השיפוצים לא נבחר האצטדיון להיות אחד מהאצטדיונים המארחים של יורו 2016.

באוקטובר 2012 גשמים עזים גרמו לנזק רב לאצטדיון, שאילץ את מועדון הכדורגל של מונפלייה לנדוד לאצטדיון הרוגבי של העיר. שיקום הנזקים ארך מספר חודשים ונאמד ב-4 עד 5 מיליון אירו.

כדורגל
------

מלבד השימוש בו כאצטדיונו הביתי של מועדון הכדורגל של מונפלייה, אירח אצטדיון דה לה מוסו מספר אירועים חשובים:

### גביע העולם של פיפ"א 1998

אצטדיון דה לה מוסו היה אחד מעשרת האצטדיונים שאירחו את מונדיאל 1998, והוא אירח 5 משחקים בשלב הבתים ועוד משחק אחד בשלב שמינית הגמר של הטורניר.

| תאריך | שעה (CEST) | נבחרת | תוצאה | נבחרת | סיבוב | צופים |
| --- | --- | --- | --- | --- | --- | --- |
| 10 ביוני 1998 | 21:00 | נבחרת מרוקו בכדורגל מרוקו | 2–2 | נבחרת נורווגיה בכדורגל נורווגיה | בית א' | 29,800 |
| 12 ביוני 1998 | 14:30 | נבחרת פרגוואי בכדורגל פרגוואי | 0–0 | נבחרת בולגריה בכדורגל בולגריה | בית ד' | 27,650 |
| 17 ביוני 1998 | 21:00 | נבחרת איטליה בכדורגל איטליה | 3–0 | נבחרת קמרון בכדורגל קמרון | בית ב' | 29,800 |
| 22 ביוני 1998 | 17:30 | נבחרת קולומביה בכדורגל קולומביה | 1–0 | נבחרת תוניסיה בכדורגל תוניסיה | בית ז' | 29,800 |
| 25 ביוני 1998 | 21:00 | נבחרת גרמניה בכדורגל גרמניה | 2–0 | נבחרת איראן בכדורגל איראן | בית ו' | 29,800 |
| 29 ביוני 1998 | 16:30 | נבחרת גרמניה בכדורגל גרמניה | 2–1 | נבחרת מקסיקו בכדורגל מקסיקו | שמינית הגמר | 29,800 |
|

### גביע העולם בכדורגל נשים 2019

האצטדיון היה אחד מתשעת האצטדיונים שאירחו את גביע העולם בכדורגל נשים לשנת 2019. והוא אירח ארבעה משחקים בשלב הבתים ועוד משחק אחד בשלב שמינית הגמר. ביניהם היה המשחק של נבחרת אוסטרליה מול נבחרת ברזיל - משחק שראוי לציון כיוון שהיה המשחק הראשון בשלב הבתים מזה 16 שנים בו ספגה ברזיל שער. כמו גם הפסדה הראשון של ברזיל בשלב הבתים מזה 24 שנים.

| תאריך | שעה (CEST) | נבחרת | תוצאה | נבחרת | סיבוב | צופים |
| --- | --- | --- | --- | --- | --- | --- |
| 10 ביוני 2019 | 21:00 | נבחרת קנדה בכדורגל נשים קנדה | 1–0 | נבחרת קמרון בכדורגל נשים קמרון | בית ה' | 10,710 |
| 13 ביוני 2019 | 18:00 | נבחרת אוסטרליה בכדורגל נשים אוסטרליה | 3–2 | נבחרת ברזיל בכדורגל נשים ברזיל | בית ג' | 17,032 |
| 17 ביוני 2019 | 18:00 | נבחרת גרמניה בכדורגל נשים גרמניה | 4–0 | נבחרת דרום אפריקה בכדורגל נשים דרום אפריקה | בית ב' | 15,502 |
| 20 ביוני 2019 | 18:00 | נבחרת קמרון בכדורגל נשים קמרון | 2–1 | נבחרת ניו זילנד בכדורגל נשים ניו זילנד | בית ה' | 8,009 |
| 25 ביוני 2019 | 18:00 | נבחרת איטליה בכדורגל נשים איטליה | 2–0 | נבחרת סין בכדורגל נשים סין | שמינית הגמר | 17,492 |
|

רוגבי
-----

### גביע העולם

האצטדיון היה אחד מ-12 האצטדיונים ואחד מעשרת האצטדיונים הצרפתים שאירחו את אליפות העולם ברוגבי בשנת 2007, והוא אירח 4 משחקים בשלב הבתים.

| תאריך | שעה (CEST) | נבחרת | תוצאה | נבחרת | סיבוב | צופים |
| --- | --- | --- | --- | --- | --- | --- |
| 14 בספטמבר 2007 | 21:00 | נבחרת ארצות הברית ברוגבי ארצות הברית | 15–25 | נבחרת טונגה ברוגבי טונגה | בית א' | 25,000 |
| 16 בספטמבר 2007 | 16:00 | נבחרת טונגה ברוגבי טונגה | 19–15 | נבחרת סמואה ברוגבי סמואה | בית א' | 24,128 |
| 23 בספטמבר 2007 | 14:30 | נבחרת אוסטרליה ברוגבי אוסטרליה | 55–12 | נבחרת פיג'י ברוגבי פיג'י | בית ב' | 32,231 |
| 30 בספטמבר 2007 | 20:00 | נבחרת דרום אפריקה ברוגבי דרום אפריקה | 64–15 | נבחרת ארצות הברית ברוגבי ארצות הברית | בית א' | 28,750 |
|

### ליגת הרוגבי

ב-9 ביוני 2012, אירח האצטדיון לראשונה משחק במסגרת הסופרליג (אנ'). הדרקונים הקטלאנים (אנ') כחלק ממדיניות המועדון לארח מספר משחקים מחוץ לאצטדיונם הביתי סטאד גילברט ברוטוס, שבפרפיניאן. בחרו לארח את המשחק שלהם נגד וויגאן ווריורס (אנ') באצטדיון דל לה מוסו.

### איגוד הרוגבי

האצטדיון אירח את משחק חצי גמר בגביע היינקן 2012–2013 בין קלרמון למונסטר ב-27 באפריל 2013.

קישורים חיצוניים
----------------

ויקישיתוף מדיה וקבצים בנושא **אצטדיון דה לה מוסו** בוויקישיתוף
* 

* אתר האינטרנט הרשמי של אצטדיון דה לה מוסו (בצרפתית)
* מדריך האצטדיון
* מאמר על האצטדיון

הערות שוליים
------------

1. ↑  "The nine host cities confirmed". FIFA. 14 ביוני 2017. `{{cite web}}`:  (עזרה)
2. ↑  "Women's World Cup: Brazil Lose First Group Stage Match in 24 Years". News 18. נבדק ב-14 ביוני 2019. `{{cite web}}`:  (עזרה)

| אצטדיוני ליג 1, עונת 2022/2023 |
| --- |
| 

|  |
| --- |
| פרנסואה קוטי ( אז'אקסיו) • דשאו אוסר (אוסר) • רמון קופה (אנז'ה) • פראנסיס לה בלה (ברסט) • האצטדיון העירוני (טולוז) • ל'אוב (טרואה) • בולארט-דלליס (לאנס) • מוסטוואר (לוריאן) • פארק אולימפיק ליון (ליון) • פייר מורואה (ליל) • מוסו (מונפלייה) • לואי השני (מונקו) • סטאד ולודרום (מרסיי) • בוז'ואר (נאנט) • אליאנץ ריביירה (ניס) • פארק דה פראנס (פריז סן-ז'רמן) • גבריאל מונפייה (קלרמון פוט) • אגוסט דלאון (ריימס) • רוז'ון פארק (רן) |

 |

| אצטדיוני גביע העולם בכדורגל 1998 |
| --- |
| 

|  |
| --- |
| סטאד שבאן דלמאס (בורדו) • האצטדיון העירוני (טולוז) • אצטדיון פליקס בולאר (לאנס) • סטאד דה ז'רלן (ליון) • אצטדיון דה לה מוסו (מונפלייה)  סטאד ולודרום (מרסיי) • אצטדיון דה לה בוז'ואר (נאנט) • סטאד ז'ופרואה-גישאר (סנט אטיין) • סטאד דה פראנס (פריז) • פארק דה פראנס (פריז) |

 |